‹‹የትግራይ ክልል ወጣት አመራሮች በአስተሳሰብ ትግል ብቻ ተማምነው በፖለቲካው መድረክ መሳተፍ አለባቸው›› – አቶ አምዶም ገብረስላሴ የአረና ትግራይ ለዴሞክራሲና ለሉዓላዊነት (አረና) ፓርቲ  የሕዝብ  ግንኙነት  ኃላፊ
አዲስ አበባ፡- በትግራይ ክልል በተለያየ ደረጃ በኃላፊነት የሚገኙ ወጣት አመራሮች በአስተሳሰብ ትግል ብቻ ተማምነው በፖለቲካው መድረክ መሳተፍ እንደሚጠበቅባቸው የአረና ትግራይ ለዴሞክራሲና ለሉዓላዊነት  ፓርቲ  (አረና) የሕዝብ  ግንኙነት  ኃላፊ አቶ አምዶም ገብረስላሴ ተናገሩ፡፡አቶ አምዶም ገብረስላሴ በተለይ ከአዲስ ዘመን ጋር ባደረጉት ቆይታ እንደተናገሩት፤ በህወሓት ውስጥ የሚገኙ ነባር አመራሮች በአገሪቱ ስለሚካሄደው ለውጥ  ቢነገራቸውም የሚሰሙና የሚቀበሉ ሆነው አልተገኙም፡፡ አዲሱ ወጣት አመራር ግን ሀሳብን እንደ ሀሳብ የማስተናገድ፤ የመነጋገርና የመቻቻል ባህል ማዳበር ይጠበቅበታል፡፡‹‹ህዝቡ እንደ በፊቱ በኃይል፣ በጠመንጃና በደህንነት  ቢታፈን ጉዳቱ ታይቷልና ከዚህ ይልቅ ለሀገራችንና ለሕዝባችን የሚጠቅመው የሀሳብ ፉክክር ነው›› ያሉት አቶ አምዶም፤ ወጣቶቹ አመራሮች እድል እንዲያገኙ መደረግ አለበት ብለዋል፡፡ እነርሱም በሀሳባቸው በችሎታቸውና  ባላቸው አማራጭ ብቻ ተማምነው በፖለቲካ መደረክ መሳተፍ እንደሚጠበቅባቸው ገልጸዋል፡፡ ወጣት አመራሮች ዴሞክራሲያዊ ለውጦችን እንዲያበረታቱ እድል ማግኘት እንዳለባቸው አመልክተዋል፡፡አዲስ ዘመን ታህሳስ 18/2011በወንድወሰን መኮንን 